club47031643
Тулаан айдыҥ 28-чи кÿнинде алтай албатыныҥ Ак jаҥы айынча, Jаҥы jыл-JЫЛГАЙАК öткÿрилди. Озо баштап 28 числодо албаты-jон jылгайактыҥ мÿргÿÿлине кÿнниҥ чыкканыла бардылар. Тагылдарга чыгып, Кудайына келип, Алтайын кöдÿрип, Алкыш быйанын айдып, ойгонып jаткан, кыштаҥ чыгып jаткан ар-бÿткенге алтай албаты jöмöжим, кирген кой jылды уткыдылар. Эртенгизинде Оҥдойдыҥ бойында байрам,ойындарла маргаандар öткÿрилген.
 Тырмакту тындулар уйаларынаҥ, ичелеринеҥ чыгып, кеткин куштар jылу jеринеҥ Алтайына jанып, jыланныҥ бажы сойылып, агаштар бÿри jажарып, öлöҥ-чöп öзÿмге jÿткийтен öй болор бу. Алтай jерис jаранатан, мал-аш, тындулар кöптöйтöн öй болор бу. Эрjине малдыҥ jылдары: Öткöн ат jылдыҥ, аргымак аттыҥ тибирттинеҥ чоктор чачылып, албаты jонныҥ jÿрегине тийип, канча улустыҥ кöзин ачкан, канча jурттарда тагылдар тургузылып, кöп иштер эдилип, алтай улус jаҥын jаҥданып, Ак jаҥга, Кудайына баштанган. Öткöн jылга быйанысты айдадыс келер jылды ак сÿттÿ кÿндÿлейдис . Кирген, кой jыл, албатыга ойгор санаа экелер. Ойгор санаа алынып алтайыстыҥ баатырлары, алыптары, шулмус, уккур эрлери аракыдаҥ ыразын, аракыны таштазын, санага санаа кожып, башка баш кожылып, Алтай Кудайына, ӰчКурбустан Кудайга, бажырып мÿргÿÿп jÿрзин, быжу ла чыдамкай ÿйе экелзин, айлы-jурттында мал-ажы jÿзÿн-jур бÿдÿмдÿ болуп öссин, кöптöзин, Алтай ичинде толо мал турзын. Ойгор санаа алынып jаш балдарыс öрö öссин, Jер-Телекейди кайкатсын, кижиликке чынды jетирзин, Ак jаҥды jайып, Алтай адын чыгарзын. Угы-тöзин билип jÿрзин, Алтайын корулап Ак jаҥын jаҥданып турзын. Эпши кижи- ÿй кижи, ÿй кижи- эне кижи, ойгор санаа алынып, алтай аш курзагын, алтай кеп-кийимин орныктырып алтай адын чыгарзын, тил оско улусты ороп, jамандажып, керижип, сöс былажып, тура,кей куучын айдып, карага оролып jÿрбезин, jолын бöктöп jÿрбезин, чыдамкай, нак болып. Эр кижиге болушсын, бала-барканы чыдатсын, Алтайдыҥ келер jÿрÿмин öскÿрзин. Jаражай, байлу Алтайда тегиндÿ эмес алтай албаты, тебÿ алынып,ойгор санаа алынып биригип бирлик jÿрзин, ар-бÿткениле тудушталып, бийик сезимдÿ албаты болзын.
Алтай кой jылла!
[id298551348|Алтаец], кой 1ыл ойгор санаа экелер.(Кудайдын бичимелинен) О"ртто"р болордон айабас. ( Каан баланын бичимелинен) 1арлыктар база анай 1арлады.